**ELŐTERJESZTÉS**

**Szombathely Megyei Jogú Város Közgyűlésének**

**Kulturális, Oktatási és Civil Bizottsága 2025. február 26-i ülésére**

**Javaslat a 2025. évi szolgáltatási tervek elfogadására**

Szombathely Megyei Jogú Város Önkormányzata (a továbbiakban: Önkormányzat) a helyi közművelődési feladatok ellátását 2022. január 1. napjától az AGORA Savaria Kulturális és Médiaközpont Nonprofit Kft. (a továbbiakban: AGORA) által biztosítja.

Fentieken túl az Önkormányzat a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 79.§ (1) bekezdése alapján 2021. évtől öt évre szóló közművelődési megállapodást (a továbbiakban: Megállapodás) kötött az alábbi négy egyesülettel:

* Gyöngyöshermán-Szentkirályi Polgári Kör,
* Herényi Kulturális és Sportegyesület,
* Vas Megyei Tudományos Ismeretterjesztő Egyesület,
* Zanati Kulturális Egyesület.

A közművelődési alapszolgáltatások, valamint a közművelődési intézmények és a közösségi színterek követelményeiről szóló 20/2018. (VII.9.) EMMI rendelet (a továbbiakban: Rendelet) 3.§ (1) bekezdése kimondja, hogy a feladatellátó az általa nyújtott közművelődési alapszolgáltatás megszervezéséhez szolgáltatási tervet (a továbbiakban: Terv) készít a tárgyév március 1. napjáig.

Az éves szolgáltatási tervnek tartalmaznia kell:

* a biztosított közművelődési alapszolgáltatások keretében tervezett közösségi programok, tevékenységek és folyamatok megnevezését,
* a közösségi tevékenység céljának rövid leírását,
* az egyes közösségi tevékenységek közművelődési alapszolgáltatásokba való besorolását azzal, hogy minden egyes közösségi tevékenység csak egy adatszolgáltatásba sorolható be,
* a közösségi tevékenység rendszerességét vagy tervezett időpontját és a résztvevők tervezett számát, valamint
* a helyi lakosság közösségi tevékenységek megtervezésében, megvalósításában és értékelésében való részvételének módjait.

A Rendelet 3.§ (5) bekezdése értelmében az éves szolgáltatási tervet a feladatellátás helyén, továbbá a közművelődési intézményben vagy a közösségi színtérben, illetve a helyben szokásos módon közzé kell tenni a fenntartói jóváhagyást követő 15 napon belül.

Az AGORA és fent nevezett egyesületek a Megállapodás IV/2. pontja szerint eleget tettek kötelezettségüknek. A szolgáltatási tervek az előterjesztés 1-5. számú mellékletét képezik.

Szombathely Megyei Jogú Város Közgyűlése a 32/2024. (II.29.) Kgy.sz. határozatával felhatalmazta a Kulturális, Oktatási és Civil Bizottságot a 2025. évi szolgáltatási tervek elfogadására.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2025. február „ ”**

**/: Horváth Soma :/**

**Határozati javaslat**

**…/2025. (II.26.) KOCB. számú határozat**

1. A Kulturális, Oktatási És Civil Bizottság a „Javaslat a 2025. évi szolgáltatási tervek elfogadására” című előterjesztést megtárgyalta, és hivatkozva a közművelődési alapszolgáltatások, valamint a közművelődési intézmények és a közösségi színterek követelményeiről szóló 20/2018. (VII.9.) EMMI rendelet 3.§ (5) bekezdésére

* az AGORA Savaria Kulturális és Médiaközpont Nonprofit Kft. szolgáltatási tervét az előterjesztés 1. számú melléklete,
* a Gyöngyöshermán-Szentkirályi Polgári Kör szolgáltatási tervét az előterjesztés 2. számú melléklete,
* a Herényi Kulturális és Sportegyesület szolgáltatási tervét az előterjesztés 3. számú melléklete,
* a Vas Megyei Tudományos Ismeretterjesztő Egyesület szolgáltatási tervét az előterjesztés 4. számú melléklete,
* a Zanati Kulturális Egyesület szolgáltatási tervét az előterjesztés 5. számú melléklete

szerinti tartalommal Szombathely Megyei Jogú Város Közgyűlésének 32/2024. (II.29.) Kgy.sz. határozatában kapott felhatalmazása alapján jóváhagyja.

1. A Bizottság felkéri a feladatellátókat, hogy a közművelődési alapszolgáltatások, valamint a közművelődési intézmények és a közösségi színterek követelményeiről szóló 20/2018. (VII.9.) EMMI rendelet 3.§ (5) bekezdése értelmében az éves szolgáltatási tervet a feladatellátás helyén, továbbá a közművelődési intézményben vagy a közösségi színtérben, illetve a helyben szokásos módon tegyék közzé a fenntartói jóváhagyást követő 15 napon belül.

**Felelős:** Putz Attila, a Kulturális, Oktatási és Civil Bizottság elnöke

Horváth Soma alpolgármester

(A végrehajtásért felelős:

Horváth Zoltán, az AGORA Nonprofit Kft. ügyvezetője

Hegedüs Éva, a Gyöngyöshermán-Szentkirályi Polgári Kör elnöke,

Szekér Tamás, a Herényi Kulturális és Sportegyesület elnöke,

Dr. Bakó Béla, a Vas Megyei Tudományos Ismeretterjesztő Egyesület igazgatója,

Foki Imre, a Zanati Kulturális Egyesület elnöke,

Vinczéné Dr. Menyhárt Mária, az Egészségügyi és Közszolgálati Osztály vezetője)

**Határidő**: azonnal (1. pont vonatkozásában)

2025.március 12.(2. pont vonatkozásában)